**ELŐTERJESZTÉS**

**Körmend Város Önkormányzata Képviselő-testülete 2019. december 12-i ülésére**

**Tárgy:** Törzskönyvi nyilvántartásba vett adatok módosítása

Tisztelt Képviselő-testület!

A kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII. 29.) NGM rendelet értelmében a költségvetési szerv közfeladatait, szakmai alaptevékenységeit a rendelet 1. mellékletben foglalt kormányzati funkciókba kell besorolni.

A kormányzati funkciók felsorolása (funkciószámmal és megnevezéssel) a Magyar Államkincstár által vezetett törzskönyvi nyilvántartás részét képezik minden költségvetési szerv esetében.

A Pénzügyi Iroda javaslatára, a határozati javaslatban szereplő kormányzati funkciók felvételét javaslom Körmend Város Önkormányzata vonatkozásában. Ezek a funkciók ugyanis ezidáig nem szerepeltek az Önkormányzat adatai között a MÁK által vezetett törzskönyvi nyilvántartásban, azonban a könyvelési munka során ezek használata szükséges.

Kérem a Tisztelt Képviselő-testületet, hogy döntsön arról, hogy a felsorolt kormányzati funkciók törzskönyvi nyilvántartásba való felvételét kezdeményezi a Magyar Államkincstárnál.

**HATÁROZATI JAVASLAT**

Körmend Város Önkormányzata Képviselő-testülete elhatározza, hogy az alábbi kormányzati funkciók törzskönyvi nyilvántartásba való felvételét kezdeményezi Körmend Város Önkormányzata vonatkozásában a Magyar Államkincstárnál:

|  |  |
| --- | --- |
| **Funkciószám** | **Megnevezés** |
| 013340 | Az állami vagyonnal való gazdálkodással kapcsolatos feladatok |
| 016080 | Kiemelt állami és önkormányzati rendezvények |
| 047320 | Turizmusfejlesztési támogatások és tevékenységek |
| 052080 | Szennyvízcsatorna építése, fenntartása, üzemeltetése |
| 053020 | Szennyeződésmentesítési tevékenység |
| 062020 | Településfejlesztési projektek és támogatásuk |
| 072111 | Háziorvosi alapellátás |
| 072112 | Háziorvosi ügyeleti ellátás |
| 074031 | Család és nővédelmi egészségügyi gondozás |
| 074032 | Ifjúság-egészségügyi gondozás |
| 081030 | Sportlétesítmények, edzőtáborok működtetése és fejlesztése |
| 081041 | Versenysport- és utánpótlás-nevelési tevékenység és támogatása |
| 082061 | Múzeumi gyűjteményi tevékenység |
| 082062 | Múzeumi tudományos feldolgozó és publikációs tevékenység |
| 082063 | Múzeumi kiállítási tevékenység |
| 082070 | Történelmi hely, építmény, egyéb látványosság működtetése és megóvása |
| 082091 | Közművelődés - közösségi és társadalmi részvétel fejlesztése |
| 082092 | Közművelődés - hagyományos közösségi kulturális értékek gondozása |
| 083040 | Rádióműsor szolgáltatása és támogatása |
| 083050 | Televízió-műsor szolgáltatása és támogatása |
| 086030 | Nemzetközi kulturális együttműködés |
| 091140 | Óvodai nevelés, ellátás működtetési feladatai |
| 091220 | Köznevelési intézmény 1-4. évfolyamán tanulók nevelésével, oktatásával összefüggő működtetési feladatok |
| 092120 | Köznevelési intézmény 5-8. évfolyamán tanulók nevelésével, oktatásával összefüggő működtetési feladatok |
| 092260 | Gimnázium és szakképző iskola tanulóinak közismereti és szakmai elméleti oktatásával összefüggő működtetési feladatok |
| 098022 | Pedagógiai szakszolgáltató tevékenység működtetési feladatai |
| 101222 | Támogató szolgáltatás fogyatékos személyek részére |
| 102023 | Időskorúak tartós bentlakásos ellátása |
| 102025 | Időskorúak átmeneti ellátása |
| 102031 | Idősek nappali ellátása |
| 104037 | Intézményen kívüli gyermekétkeztetés |
| 106010 | Lakóingatlan szociális célú bérbeadása, üzemeltetése |
| 107030 | Szociális foglalkoztatás, fejlesztő foglalkoztatás |
| 107052 | Házi segítségnyújtás |
| 107053 | Jelzőrendszeres házi segítségnyújtás |

Körmend, 2019. november 22.

 **Bebes István**

 **polgármester**